2015.06.10.

ÁLLAMPUSZTAI ORSZÁGOS BÜNTETÉS-VÉGREHAJTÁSI INTÉZET

Sajtóközlemény

**Állampusztai Büntetés-végrehajtási Intézet Naperőműve (KEOP-4.10.0/K/14-2014-0021)**

**90.86 millió forint európai uniós támogatás segítségével napelemes rendszer fogja megtermelni az Állampusztai Országos Büntetés-végrehajtási Intézet áramfogyasztásának jelentős részét. A beruházást az Európai Regionális Fejlesztési Alap és hazai központi költségvetési előirányzat közösen finanszírozza. A fejlesztés eredményeként az intézet villamosenergia-ellátásának jelentős részét, 2015 októberétől kezdődően, 162,2 MWh/év termelésű napelem rendszer biztosítja.**

A projekt közvetett célkitűzése az energiaköltségek csökkentése, amelyet a közvetlen célok megvalósulása garantál. Közvetett célként jelenik meg a dolgozók és a fogvatartottak energiatudatosságra nevelése. A fenntartható fejlődés biztosítása, valamint környezetünk jelenlegi állapotának megőrzése elengedhetetlenné teszi a megújuló energiaforrások minél szélesebb körű alkalmazását. A projekt hozzájárul az energiahordozók beszerzése terén a magas import függőségünk mérsékléséhez. A projekt közvetett hatása a hazai villamosenergia-ellátás biztonságához való hozzájárulás is. A villamosenergia-rendszer kapacitás hiányos időszakai a nyári kánikulai napokra esnek, viszont a klimatizálás rohamos terjedése miatt a csúcsigények folyamatosan nőnek. A napelemek termelése ekkor maximális, így csökkentve a rendszer terhelését.

Az Állampusztai Országos Büntetés-végrehajtási Intézet Bács-Kiskun Megyében, Solt és Harta települések között helyezkedik el. Az intézet két, egymástól 24 km-re lévő objektumból áll. Az egyik az intézetparancsnoki székhelyül is szolgáló állampusztai objektum, Harta nagyközség közigazgatási területéhez tartozik, amely a településtől mintegy 7 km távolságra található. A másik objektum Solt város közigazgatási területén helyezkedik el, a nagymajori településrészen, a város központjától mintegy 7 km-re.

Az intézet alapfeladata az előzetes letartóztatással, továbbá a felnőtt korú férfi elítéltek börtön és fogház fokozatú szabadságvesztéssel, illetve az elzárással összefüggő büntetés-végrehajtási feladatok ellátása. Az intézet befogadóképessége 814 fő, elsősorban jogerős ítélettel rendelkező, felnőtt korú férfi fogvatartottak töltik itt büntetésüket. Az intézet félig nyitott jellegű, amely azt jelenti, hogy a fogvatartottak munkáltatása az intézet mellett található mezőgazdasági egységekben történik, amely az Állampusztai Mezőgazdasági és Kereskedelmi Kft.-vel való együttműködés keretei közt valósul meg.

A telepítés az Állampusztai Országos Büntetés-végrehajtási Intézet két objektumában valósul meg: A projekt két helyszínen: Állampusztai és Solti objektumban valósul meg. Összesített teljesítmény adatok: 520 db 250Wp napelem panel 130 kWp, 7 db összesen 125,2 kW csatlakozási teljesítményű inverter lesz beépítve. A projekt tartalmazza továbbá a kapcsoló, biztonsági elosztó szekrényeket, védelmeket, a hálózatra való kötéshez szükséges kábelezést. Tartalmaz az elhelyezéshez alkalmas tartószerkezeteket, a vagyonvédelemhez szükséges villámvédelmi berendezéseket. Az éves termelés összesen 162,2 MWh/év. A napelemek által termelt elektromos energiát az Intézet saját maga használja fel. A projektről bővebb információt a http://bv.gov.hu/allampuszta honlapon olvashatnak.

**Kontakt:** Varga Andrea bv. alezredes, 78/407-860, varga.andrea@bv.gov.hu